เรื่องร้องเรียน (ร้องเรียน,ป้าย) วันที่ 2023-05-23 02:29:50 — แขวงดุสิต เขตดุสิต จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660020740
ขอให้ปรับปรุงการให้บริการของเจ้าหน้าที่ประจำสำนักงานเขตดุสิต แขวงดุสิต เขตดุสิต กรุงเทพมหานคร เนื่องจากวันที่ 20 พฤษภาคม 2566 เวลาประมาณ 11.30 น. ผู้ร้องได้เดินทางไปยังสำนักงานเขตดังกล่าว เพื่อที่จะติดต่อทำบัตรประจำตัวประชาชนใหม่ เมื่อเดินทางไปถึงสำนักงานเขตฯ ผู้ร้องได้เข้าไปติดต่อกับเจ้าหน้าที่ห้องประชาสัมพันธ์ เพื่อจะรับคิว โดยพบกับเจ้าหน้าที่เพศหญิง (ไม่ทราบชื่อ-นามสกุล) เมื่อเข้าไปติดต่อขอรับบัตรคิว เจ้าหน้าที่ฯ แจ้งว่า "ขณะนี้คิวเต็มแล้ว กรุณารอหลังพักเที่ยง" ซึ่งผู้ร้องแจ้งว่าผู้ร้องได้ศึกษาและอ่านรายละเอียดเกี่ยวกับป้ายประชาสัมพันธ์ของทางสำนักงานเขตฯ ซึ่งระบุข้อความไว้ว่า "ทางสำนักงานเขตฯ จะเปิดให้บริการวันจันทร์-วันเสาร์ ตั้งแต่เวลา 08.00-16.00 น. ตลอดเวลาไม่มีการพักเที่ยง ยกเว้นวันหยุดนักขัตฤกษ์" (บันทึกข้อมูลตามผู้ร้องแจ้ง) อีกทั้งผู้ร้องแจ้งว่าได้ไปถึงสำนักงานเขตฯ ก่อนเวลาพักเที่ยง แต่เมื่อเข้าไปใช้บริการกลับพบว่าเจ้าหน้าที่ฯ ปฏิเสธไม่ให้ผู้ร้องเข้าไปใช้บริการทำบัตรประจำตัวประชาชนฯ แต่อย่างใด จากกรณีดังกล่าวส่งผลทำให้ผู้ร้องได้รับความเดือดร้อน และไม่พึงพอใจในการให้บริการของเจ้าหน้าที่ฯเป็นอย่างมาก จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่ประจำสำนักงานเขตฯ เพื่ออำนวยความสะดวกให้แก่ผู้ร้องและประชาชนผู้ใช้บริการต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata